ფენრირ ადალვულფი

## წარმომავლობა და სიყმაწვილე

ფენრირი ძე ფიოლნირისა
ადალვულფების ოჯახიდანაა, რომელიც უკვე მეშვიდე თაობაა გუგარანების თემს მართავს ულფჰეიმი
მთებში.
ფენრირი ზამთრის შვილია. იმ ღამეს როცა დაიბადა შამანმა იწინასწარმეტყველა, რომ მისი
სიყვარული ბრძოლის მიმართ იქნებოდა უსაზღვრო და მის სისხლის წყურვილს ათასი ომიც კი
ვერ გააძღობდა.
-ფენრირ შეუჩერებელი! შესძახა ფიოლნირმა და მგლების მბრძანებლის მამბერისთვის ცხრა
ვერძის ცხრა ხარის და ცხრა ულაყის შეწირვა ბრძანა.
შამანის წინასწარმეტყველება ახდა, ფენრირი ადრეული ასაკიდან ილტვოდა
ბრძოლისკენ, როცა ცხრამეტი წლის გახდა მამისგან კურთხევა აიღო შეკრიბა ჯარი მაკრონების
თემი დაიბყრო და მამისგან დამოუკიდებლად დაიწყო მართვა.

## დაცემა

შვიდი ზაფხული ვერავინ
გაბედა ფენრირის წინააღმდეგ წასვლა, შვიდი ზამთარი არ დამშრალა მისი ყანწი თაფლუჭისგან
და აი მერვე ზაფხულს მასში კვლავ გაიღვიძა სისხლის წყურვილმა, შეკრიბა ლაშქარი და ბარისაკენ
გაეშურა სალაშქროდ. ფუფუნებისგან განაზებული ბარის ხალხის და მთის უხეში ძლიერი მეომრების
ბრძოლა ნადირობას უფრო წააგავდა ვიდრე ომს. მაკრონი მეომრები ძარცვავდნენ დაცემულ თემებს,
კლავდნენ კაცებს და ბავშვებს, ქალები კი მონებად მიჰყავდათ. იქ სადაც ფენრირის ჯარი
გაივლიდა მხოლოდ ნაცარიღა რჩებოდა. ეს ყველაფერი ფიოლნირის ყურამდეც მივიდა. ფიოლნირმა
იცოდა, თუ ფენრირს დროზე არ გააჩერებდა გუგარანებსაც საფრთხე დაემუქრებოდათ. ფიოლნირმა
მაცნეები გაგზავნა მეზობელ თემებში და ბრძოლისათვის მზადება დაიწყო.
ამდენი გამარჯვების შემდეგ ფენრირს დაავიწყდა, რომ უბრალოდ ადამიანი იყო, დაავიწყდა,
რომ ისიც შეიძლებოდა დამარცხებულიყო. ფიოლნირმა სამასი მეომარი გაუშვა ფენრირის შესაკავებლად,
თვითონ კი ზურგიდან დაეცა კავალერიით. მაკრონები ალყაში მოექცნენ და
ჯარი შიშმა მოიცვა, ფენრირმა უკან დახევა ბრძანა, ალყის გარღვევა და ფიოლნირის ჯარების
მოგერიება მოახერხა, მაგრამ დანაკარგი ძალიან დიდი იყო. ბრძოლის ველის დატოვება ფენრირმა თავისი ფეხით ვეღარ შეძლო, მას ფიოლნირმა
შუბი ბარძაყში ჩაარჭო, ისეთი სისწრაფით მოქროდა მისი ცხენი, რომ ფენრირს შუბი ფეხში
ჩაატყდა. იცოდა ფენრირმა დარჩენილი ჯარი სასიკვდილოდ იყო განწირული, მაკრონში დაბრუნება
და გზების ჩახერგვა ბრძანა, მაგრამ უკვე გვიანი იყო, როცა ის მაკრონში დაბრუნდა თემი აოხრებული დახვდა, ხოლო ფიოლნირის ჯარი
ჩასაფრებული ელოდებოდა მას. ელვასავით დაატყდნენ თავს გუგარანები მაკრონებს და ერთიანად
ამოხოცეს ისინი, ფენრირი კი დაატყვევეს.

## აწმყო

ფიოლნირმა შვილი სასიკვდილოდ ვერ გაიმეტა, მაგრამ სამუდამოდ გააძევა ულფჰეიმიდან. ფენრირს
მხოლოდ თავისი იარაღიღა შერჩენოდა და სირცხვილი, რომელიც ულფჰეიმში იწვნია. მისი სახელი
ყველამ იცოდა, ფენრირ შეუჩერებელი, დიდებული მეომარი, მაგრამ სახიფათო მოკავშირე. დიდხანს
იბრძოდა როგორც დაქირავებული ჯარისკაცი. ერთხელაც ორდენი ჰანზას ერთ
ერთმა კაპიტანმა ოლაფ სტოუნშილდმა დაიქირავა და იმდენად მოეწონა ბრძოლის ველზე, ორდენში
დარჩენა შესთავაზა, ასეთ შანსს ხელიდან ვერ გაუშვებდა ფენრირი, შანსს აღედგინა დაკარგული
ღირსება.

## პიროვნება

ფენრირს ლაპარაკი
არ უყვარს ის ყოველთვის მოკლედ და კონკრეტულად პასუხობს ყველას, მაგრამ ნადიმებზე
უყვარს ისტორიების მოყოლა და რაც უფრო მეტი თვალია მისკენ მიმართული მით უფრო ეპიკურია
ისტორია. ზოგადად გაწონასწორებულია, მაგრამ საკმარისია ხელში იარაღი აიღოს, ერთ ადგილზე
ვეღარ ისვენებს. უჭკუობას არ უჩივის უფრო მეტიც ძალიან ჭკვიანია, მაგრამ მისი სისხლის
სიყვარულის გამო ხშირად იქცევა სულელურად. ბრძოლის ველი მისი ერთად ერთი სახლია სადაც
შეუძლია თავი მშვიდად იგრძნოს.